ОДРЕДБА ЗАКОНА О ПОРЕЗУ НА УВОЗ 
УГЉЕНИЧНО ИНТЕНЗИВНИХ ПРОИЗВОДА
ЧИЈА СЕ ДОПУНА ВРШИ 

Члан 11.


Пореска пријава се подноси најкасније до 31. маја текућег пореског периода за претходни порески период.
Подаци садржани у пореској пријави из става 1. овог члана морају одговарати подацима садржаним у прописно попуњеним царинским декларацијама по којима су угљенично интензивни производи увезени у Републику Србију.
У случају престанка обављања делатности из члана 7. став 2. овог закона, пореска пријава за текући порески период се подноси у роковима који су прописани законом којим се уређује порез на доходак грађана за подношење пријаве за приходе од самосталне делатности, односно законом којим се уређује порез на добит правних лица за подношење пријаве за порез на добит правних лица.
У року из става 3. овог члана се подноси и пореска пријава за претходни порески период, а најкасније до 31. маја текућег пореског периода.
          ИЗУЗЕТНО ОД СТ. 1, 3. И 4. ОВОГ ЧЛАНА, ПОРЕСКЕ ПРИЈАВЕ ЗА ПОРЕСКЕ ПЕРИОДЕ КОЈИ СЕ ЗАВРШАВАЈУ ДО 31. ДЕЦЕМБРА 2026. ГОДИНЕ, КАО И У СЛУЧАЈУ ПРЕСТАНКА ОБАВЉАЊА ДЕЛАТНОСТИ ДО 31. МАРТА 2027. ГОДИНЕ, ПОДНОСЕ СЕ У ПЕРИОДУ ОД 1. АПРИЛА 2027. ГОДИНЕ ДО 31. МАЈА 2027. ГОДИНЕ.

ЧЛАН 2.

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”.




